Αλίκη Τέλλογλου

Η Αλίκη Τέλλογλου (; - 23 Ιουνίου 2008) ήταν Ελληνίδα συλλέκτρια έργων τέχνης και ευεργέτιδα.

Βιογραφία 

Γεννημένη στη Θεσσαλονίκη, πιο συγκεκριμένα εντός της συνοικίας του Αρχαιολογικού Μουσείου, η Αλίκη Τέλλογλου ήταν κόρη των Ναούμ και Λουκίας Ωρολογά, οι οποίοι ήσαν πρόσφυγες προερχόμενοι, αντιστοίχως, από την Κωνσταντινούπολη και το Μοναστήρι.

Παρά την επιθυμία της να ακολουθήσει σπουδές αρχιτεκτονικής εσωτερικών χώρων, τελικώς, ωστόσο, παρακολούθησε σπουδές ιατρικής.

Το 1953, παντρεύτηκε τον, καταγόμενο από τη Σμύρνη της Μικράς Ασίας, επιχειρηματία και συλλέκτη έργων τέχνης, Νέστορα Τέλλογλου, από κοινού με τον οποίον και αφιέρωσε τη ζωή της στη συλλογή έργων τέχνης με απώτερο σκοπό την ίδρυση του Τελλόγλειου Ιδρύματος Τεχνών, μέσω της δωρεάς του συνόλου της περιουσίας τους προς το Αριστοτέλειο Πανεπιστήμιο Θεσσαλονίκης, ενός μουσείου και χώρου τέχνης. Επισήμως, η ίδρυσή του έλαβε χώρα το 1972, λίγους μήνες προ του θανάτου του συζύγου της, ενώ το 1999 λαμβάνουν χώρα τα επίσημα εγκαίνια των χώρων του μουσείου, το οποίο βρίσκεται σε γειτονικό χώρο της πανεπιστημιούπολης του Αριστοτελείου Πανεπιστημίου Θεσσαλονίκης και το οποίο παραχωρήθηκε από τον Δήμο Θεσσαλονίκης.

Απεβίωσε στις 23 Ιουνίου 2008, ενώ η κηδεία της τελέστηκε κατά τη διάρκεια της αμέσως επόμενης ημέρας εντός του Μητροπολιτικού Ναού Αγίου Γρηγορίου Παλαμά της Θεσσαλονίκης.

Παραπομπές

Εξωτερικοί σύνδεσμοι 
 

Έλληνες συλλέκτες έργων τέχνης
Έλληνες ευεργέτες